ನವದೆಹಲಿ:ಏಕದಿನ ವಿಶ್ವಕಪ್ ಕ್ರಿಕೆಟ್ ಪಂದ್ಯಾವಳಿಯಲ್ಲಿ ನಿನ್ನೆ ಗ್ಲೆನ್ ಮ್ಯಾಕ್ಸ್​ವೆಲ್ ಅವರ ಅಮೋಘ ಮತ್ತು ಅಜೇಯ ದ್ವಿಶತಕದೊಂದಿಗೆ ಗೆಲುವು ಕಂಡ ಆಸ್ಟ್ರೇಲಿಯಾ ತಂಡ, ಸೆಮಿಫೈನಲ್​ಗೆ ಹೋಗುವುದನ್ನು ಖಚಿತಪಡಿಸಿಕೊಂಡಿದೆ. ಈ ಮೂಲಕ ವಿಶ್ವಕಪ್​ನ ಸೆಮಿಫೈನಲ್ ಸೆಣಸಾಟ ಇನ್ನಷ್ಟು ಕುತೂಹಲ ಕೆರಳಿಸಿದೆ.
ಮತ್ತೊಂದೆಡೆ ಅಂಕಪಟ್ಟಿಯಲ್ಲಿ ಭಾರತ ಈಗಾಗಲೇ ಅಗ್ರಸ್ಥಾನ ಪಡೆದುಕೊಂಡಿದ್ದು, ಪಾಯಿಂಟ್ ಪಟ್ಟಿಯಲ್ಲಿ ನಾಲ್ಕನೇ ಸ್ಥಾನ ಪಡೆದವರಿಗೆ ಮಾತ್ರ ಸೆಮಿಫೈನಲ್ ಸ್ಥಾನ ಬಿಟ್ಟುಕೊಟ್ಟಿದೆ. ನ್ಯೂಜಿಲೆಂಡ್, ಪಾಕಿಸ್ತಾನ ಮತ್ತು ಅಫ್ಘಾನಿಸ್ತಾನಗಳು ನಾಕ್-ಔಟ್ ಹಂತದಲ್ಲಿ ಉಳಿದಿರುವ ಕೊನೆಯ ಸ್ಥಾನಕ್ಕಾಗಿ ಇನ್ನೂ ಪೈಪೋಟಿ ನಡೆಸುತ್ತಿವೆ.
ನಾಕೌಟ್ ಹಂತದಲ್ಲಿ ಉಳಿದಿರುವ ಕೊನೆಯ ಸ್ಥಾನಕ್ಕಾಗಿ ನ್ಯೂಜಿಲೆಂಡ್, ಪಾಕಿಸ್ತಾನ ಮತ್ತು ಅಫ್ಘಾನಿಸ್ತಾನ ತಂಡಗಳ ಮಧ್ಯೆ ಪೈಪೋಟಿ ಇದೆ. ಈ ಮೂವರ ಪೈಕಿ ಯಾವುದೇ ತಂಡ ತಮ್ಮ ಕೊನೆಯ ಲೀಗ್ ಪಂದ್ಯದಲ್ಲಿ ಸೋತರೆ ರೇಸ್‌ನಲ್ಲಿ ಹಿಂದೆ ಬೀಳುತ್ತದೆ.
ಇದನ್ನೂ ಓದಿ:ಫೇಸ್​ಬುಕ್​ನಲ್ಲಿ ‘ಬ್ಯಾಕ್ ಪೇನ್​’; ಬಳಕೆದಾರರಿಂದ ವಿಶೇಷ ಬೇಡಿಕೆ..
ಹೀಗಾಗಿ ಭಾರತದ ಎದುರಾಳಿಯಾಗಿ ಸೆಮಿಫೈನಲ್​ನಲ್ಲಿ ಯಾವ ತಂಡ ಎದುರಾಗಲಿದೆ ಎಂಬ ಕುರಿತು ಈಗಾಗಲೇ ಕೌತುಕ ಉಂಟಾಗಿದ್ದು, ಕ್ರೀಡಾಭಿಮಾನಿಗಳಲ್ಲಿ ನಾನಾ ಲೆಕ್ಕಾಚಾರಗಳು ನಡೆಯುತ್ತಿವೆ. ಅದರಲ್ಲೂ ಸೆಮಿಫೈನಲ್​ನಲ್ಲಿ ಭಾರತದ ಎದುರಾಳಿ ಯಾರಾಗಲಿದ್ದಾರೆ ಎಂಬ ಸಾಧ್ಯತೆಯ ಬಗ್ಗೆ ಮಾತುಕತೆಗಳು ಕೇಳಿಬರುತ್ತಿವೆ.
ಶ್ರೀಲಂಕಾ ಮತ್ತು ನ್ಯೂಜಿಲೆಂಡ್ ನಡುವೆ ಗುರುವಾರ ನಡೆಯಲಿರುವ ಪಂದ್ಯದಲ್ಲಿ ನ್ಯೂಜಿಲೆಂಡ್ ಗೆದ್ದರೆ ಸೆಮಿಫೈನಲ್‌ನಲ್ಲಿ ಭಾರತವನ್ನು ಎದುರಿಸಲು ಅವರು ಮುಂಚೂಣಿಯಲ್ಲಿರುತ್ತಾರೆ. ಕಿವೀಸ್ (+0.398) ಮೂರರಲ್ಲಿ ಅತ್ಯುತ್ತಮ ನೆಟ್​ ರನ್​ ರೇಟ್​ ಹೊಂದಿದ್ದು, ನಂತರದ ಸ್ಥಾನಗಳಲ್ಲಿ ಪಾಕಿಸ್ತಾನ (+.036) ಮತ್ತು ಅಫ್ಘಾನಿಸ್ತಾನ (-0.338) ಇವೆ.
ಅಫ್ಘಾನಿಸ್ತಾನವು ಈಗಾಗಲೇ ಸೆಮಿಫೈನಲ್ ಪ್ರವೇಶ ಖಚಿತವಾಗಿರುವ ದಕ್ಷಿಣ ಆಫ್ರಿಕ ತಂಡದ ಜತೆ ಶುಕ್ರವಾರ ಆಡಲಿದೆ. ಆದರೆ ಅವರ ಋಣಾತ್ಮಕ ನೆಟ್​ ರನ್​ ರೇಟ್​ ಸರಿದೂಗಿಸಲು ದೊಡ್ಡ ಗೆಲುವೇ ಬೇಕಾಗಿದೆ. ಹೀಗಾಗಿ ಅದು ಕಷ್ಟವಾಗಿರುವುದರಿಂದ ನ್ಯೂಜಿಲೆಂಡ್ ಸೆಮಿಫೈನಲ್​ ಪ್ರವೇಶ ಸಾಧ್ಯತೆಯೇ ಅಧಿಕವಾಗಿತ್ತದೆ.
ಇದನ್ನೂ ಓದಿ:ಹಾಲು ಕುಡಿಯಲು ಯಾವ ಸಮಯ ಉತ್ತಮ?: ಆಯುರ್ವೇದ ಏನು ಹೇಳುತ್ತದೆ?
ನ್ಯೂಜಿಲೆಂಡ್ ಮತ್ತು ಅಫ್ಘಾನಿಸ್ತಾನ ತಮ್ಮ ರೌಂಡ್ ರಾಬಿನ್ ಅಭಿಯಾನ ಮುಕ್ತಾಯಗೊಳಿಸಿದ ನಂತರ ಪಾಕಿಸ್ತಾನ ಶನಿವಾರ ಇಂಗ್ಲೆಂಡ್ ವಿರುದ್ಧ ತನ್ನ ಕೊನೆಯ ಲೀಗ್ ಪಂದ್ಯವನ್ನಾಡುತ್ತದೆ. ಆದರೆ ನ್ಯೂಜಿಲೆಂಡ್​ನ ದೊಡ್ಡ ಗೆಲುವು ನೆಟ್​ ರನ್​ ರೇಟ್​ನಲ್ಲಿ ಹಿಂದಿರುವ ಲಂಕಾಗೆ ಸೆಮಿಫೈನಲ್ ಬಾಗಿಲನ್ನು ಮುಚ್ಚಲಿದೆ.
ನ್ಯೂಜಿಲೆಂಡ್ ಶ್ರೀಲಂಕಾ ವಿರುದ್ಧ ಸೋತರೆ ಮತ್ತು ಅಫ್ಘಾನಿಸ್ತಾನ ದಕ್ಷಿಣ ಆಫ್ರಿಕಾ ವಿರುದ್ಧ ಗೆದ್ದರೆ ಹಾಗೂ ಪಾಕಿಸ್ತಾನ ಇಂಗ್ಲೆಂಡ್ ವಿರುದ್ಧ ಗೆದ್ದರೆ ಅದು ನ್ಯೂಜಿಲೆಂಡ್​ ತಂಡವನ್ನು ಹಿಂದಿಕ್ಕಬಹುದು. ನಂತರ ಪಾಕಿಸ್ತಾನ ಮತ್ತು ಅಫ್ಘಾನಿಸ್ತಾನ ತಲಾ 10 ಮತ್ತು ನ್ಯೂಜಿಲೆಂಡ್ 8 ಅಂಕಗಳನ್ನು ಹೊಂದಿರುತ್ತದೆ. ಅಲ್ಲದೆ ಪಾಕಿಸ್ತಾನದ ನೆಟ್ ರನ್ ರೇಟ್ ಅಫ್ಘಾನಿಸ್ತಾನಕ್ಕಿಂತ ಚೆನ್ನಾಗಿರುವುದರಿಂದ ಸೆಮಿಫೈನಲ್​ನಲ್ಲಿ ಭಾರತದ ಎದುರಾಳಿಯಾಗಿ ಪಾಕ್ ಬರುವ ಸಾಧ್ಯತೆ ಇದ್ದು, ಸೆಮಿಫೈನಲ್​ ರೋಚಕ ಎನಿಸಲಿದೆ.
ಅಂತಿಮ ಪಂದ್ಯಗಳಲ್ಲಿ ನ್ಯೂಜಿಲೆಂಡ್, ಪಾಕಿಸ್ತಾನ ಮತ್ತು ಅಫ್ಘಾನಿಸ್ತಾನ ತಂಡಗಳು ಸೋತರೆ ಮೂವರದ್ದೂ ಅಂಕ 8 ಆಗಿರಲಿದೆ. ಆಗ ನೆಟ್​ ರನ್​ ರೇಟ್ ಮತ್ತೊಮ್ಮೆ ಮಹತ್ತರ ಪಾತ್ರವಹಿಸಲಿದ್ದು, ಈಗಾಗಲೇ ಅತ್ಯುತ್ತಮ ಎನ್​ಆರ್​ಆರ್​ ಹೊಂದಿರುವ ನ್ಯೂಜಿಲೆಂಡ್​​ಗೇ ಇದು ಅನುಕೂಲಕಾರಿ ಆಗಲಿದೆ.
ಶ್ರೀಲಂಕಾ-ನ್ಯೂಜಿಲೆಂಡ್ ನಡುವಿನ ಕೊನೆಯ ಪಂದ್ಯ ಮಳೆಯಿಂದ ಬಾಧಿತವಾದರೆ, ಇಂಗ್ಲೆಂಡ್ ವಿರುದ್ಧ ಪಾಕಿಸ್ತಾನದ ಗೆಲುವು 10 ಅಂಕಗಳೊಂದಿಗೆ ಅಂಕಪಟ್ಟಿಯಲ್ಲಿ ನ್ಯೂಜಿಲೆಂಡ್​ಗಿಂತ ಮುಂದಿರುವಂತೆ ಮಾಡಲಿದೆ. ಇನ್ನೊಂದೆಡೆ ಅಫ್ಘಾನಿಸ್ತಾನದ ಗೆಲುವು ಅವರನ್ನು 10 ಅಂಕಗಳಿಗೆ ಕೊಂಡೊಯ್ಯುತ್ತದೆ. ಇಲ್ಲಿ ಇನ್ನೊಮ್ಮೆ ನೆಟ್​ ರನ್​ ರೇಟ್ ಮುನ್ನೆಲೆಗೆ ಬರಲಿದ್ದು, ಆಗ ಅದು ಪಾಕಿಸ್ತಾನಕ್ಕೆ ಅನುಕೂಲಕಾರಿ ಆಗಲಿದೆ.
ಒಂದು ವೇಳೆ ಕೊನೆಯ ಎಲ್ಲ ಪಂದ್ಯಗಳೂ ಮಳೆಯಿಂದ ಬಾಧಿತವಾದರೆ ಉತ್ತಮ ರನ್​ ರೇಟ್ ಇರುವ ನ್ಯೂಜಿಲೆಂಡ್​ಗೇ ಪ್ರಯೋಜನ ಆಗಲಿದೆ. ಆಗ ಭಾರತ ಮತ್ತು ಪಾಕಿಸ್ತಾನ ನಡುವಿನ ಸೆಮಿಫೈನಲ್ ಹಣಾಹಣಿ ಸಾಧ್ಯತೆ ನ್ಯೂಜಿಲೆಂಡ್ ಶ್ರೀಲಂಕಾ ನಡುವಿನ ಪಂದ್ಯವನ್ನು ಅವಲಂಬಿಸಿರುತ್ತದೆ.

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:twenty + nine =
Remember me
